
O Volapükaflens Löfik ! 


Bal pükas bevünetik fa hiel Arturo Alfandari panemon : NEO. Pük at binon 
fom balugikum Sperantapüka ma lautan, ab i memon Volapüki kodü brefükam 
fomas okik. Söl Alfandari äsegivom moni mödik ad sevädükön oni valikanes nen 
benosek mödik. Ma nol obik. dabinon adelo ni muf ni gased tefù pük at. 


Bü tim anik älogob su bukaboed obik gramati kobü vödem ela NEO. keli 
älegivom obe flen Fransänik, ed äprimob ad reidön oni. Ekö bagaf se buk at dätü 
1961 


<Sekü daglof kosäda e seküù rajans konömik. kulivik e töriks bevü nets valik 
vola. säkäd püka bevünetik evedon veütikum, ka büo. Tefon grupis bolitik. 
literatavik. nolavik e tedikis. e nek fütüratimo okanon sänitedälön tefü din at. 
Kanoy siön. nen mög pöla. das yels teldeg u kildegs okömöl otemunons nüdugi 
calöfik püka bevünetik.> 


Sis tim et, yels kildegzül epasetikons. Söl Alfandari äbinom profetan dobik. 
bi pük bevünetik nonik penüdugon. Pük gretikün pükas somik. sevabo : Sperantapük 
enepluikon ünü yels lätik teldeg; püks somik votik binons püliks. 

Mens buükons pükis netik ad kosädön ko od. pato Linglänapüki. kel atimo 
binon pük bevünetik jenöfik, e kel pagebon da vol lölik fa balions menas. I 
Spanyänapük glofon ai. e Fransänapük, kel ün yels pasetik pägebon da vol lölik. 
binon nog pük nåmik. 


Leigodü püks ya pemäniotöls. Volapük no dabinon. Kikodo seko lärnoy-li 
oni ? Kodis kinik ugivols-li ? 


Valikosi Gudikün Oles ed Olikanes 

l 

Ko flen nulik obs 


Dog süperik panemöl <Hektor> 


„Elaf <Hektor> obsik binon dog vemo küpälik. Nek kanon nilikön lü dom 
nendas elaf <Hektor> laramon obis." 

„Vaulon - li? ” 

„Lenö ! Klänedon oki sunädo dis bed !” 


000000000000000000000000000000000000 


Hiel < Chopin > e stenograf 


Jiel <Rebeka> bäldotü yels degfol pianodof pro lotans famüla. „Binos 
nekredovik ! Proged kiogretik !" sagons dalilans valik. 
„Verätö !” sagof mot. „Sisä daut obik studof pianodi ä stenografi, pledof famiki 
Minutavalti fa hiel < Chopin> ünü sekuns luldegvel !” 


00000000000000000000000000000000000 
Papag kilid 


Man ävilom remön papagi. Selan äjonom ome psitakis kil: „Papag at binon vemo 
magifik. Frädon pounis tum, bi suemon e spikon Linglänapüki. E papag telid 
frädon pounis teltum, bi spikon skilädiko Linglänapüki ä Fransänapüki. E papag 
kilid frädon pounis lultum ! 
Papag kilid äbinon nejönik e bäldik. Reman äsäkom: „Kikodo binon - li so jerik ? 
Dunon - li bosi patik ? ” 

Selan ägespikom: „No nolob jenöfo. No spikon. No binon vemo visedik. Binon 
murik e dunon lenosi dü del lölik. Ab papags votik nemons oni cifi.” 

Elot <Hebsperampto> 


Hiel <Paulüf> äsäkom: „O Fatül! Kis binon - li elot <Hebsperampto > ? ” 
„Ävilol - li sagön : eli <ESPERANTO> ? ” Lilolös! Kanob plänön ole valikosi. In 
Deutän spikoy Deutänapüki. In Fransän spikoy Fransänapüki ed in Greta-Britän 
mens valik spikons Linglänapüki. Ab Sperantapük binon pük mödo veütikum, ka püks 
valik su tal, bi Sperantapük binon valemapük ! ! ! ” 

LÄRNOD KILDEGBALID - VISIT ZIFA : MÉXICO 





If no labol delis mödikum ka anikis ad lifädön in zif : <México>, no 
olabol timi ad logön mödikosi, ab alo okanol logön logöfotis neglömovik. 
If binoböv ol, primoböv ad spatön da süts e laels. Balido goloböv ad logön 
eli <Zócalo> : nolüdü piad at logoy eli <Gran Catedral> (= Leglügi 
gretik); lofüdo eli <Palacio Nacional> (= Ledomi netik); sulüdo eli 
<ex-Palacio Municipal> (= läx-ledomi komotik) e bumotis kolunänik anik 
e vesüdo domakopädis kil bumotas kolunänik, bevü kels eli <Monte de 
Piedad> (= Prünöpi). 


If golol da el <Paseo de la Reforma> (= Spataveg lonemarevida), 
ologolöv magotis magifik pelöodöl stimü <Cristóbal Colón>; lampör 
lätik laztekanas :<Cuauhtemoc,> e mebamali liväta. Ogolol da el 
<Bosque de Chapultepec> (= Fot ela <Chapultepec>), in kel famüls 
muadons okis tü sudels u zäladels. 


Tü sudels gödo päräds pajenükons fa els <charros> (= monitans 
Mäxikänik patedik) su jevods jönik oksik. 


LÄRNOD KILDEGTELID - DALOGAM LÄTIK IN <MÉXICO> 





Adel binon del lätik, keli olifädob in zif : <México>. Lio ogebol - li 
düpis lätikat? Benö! If ob binoböv ol, kotenoböv ad spatön da laels, 
kelis bo no evisitob, e sukön pladi ad seidön obi e ad lelogön eli 
<Ixtaccíhuatl> ed eli <Popocatépetl>. Eplitosöv - li obi ad visitön topis 
vönikjenavik? Täno kanol golön ad logön eli <Àrbol de la Noche Triste> 

(= Bimi neita lügik), dö kel cedoy, das is plad ebinon, kö el <Hernán 
Cortés> : konkeran, edrenom posä isufom perädi. 


Kiöpo tops binons - li, kö bumädafailots toltekanas dabinons ? Sam 
süperik bumava toltekanas binon piramid ela <Tenayuca>, ed i piramid 
ela <Cuicuilco>. Träms dabinons, kels vegons stedöfo lü tops at, ab täv 
me loatatood binon plitikum e vifikum. Cedol - li, das tim saidik dabinon 
ad visitön topis valik et ? Ba no. Vegam isio lü piramids, leigoäsä lü 
<Xochimilco>, flagon timi mödik. Ba ozesüdos ad välön te bali topas et. 
Topi kinik konsälolöv - li obe ad visitön ? Binos fikulik ad sludön. Ek labon 
plidi (u: klieni) lönik oka. 


IAIA AIAI AIA AAAI AAAAIA 


11:12:2000 


LÖF E TELEGRAM (DIL MÄLID) 
FA HOLGER DRACHMANN 





Fino motöf äjenon. 


No binon kovenik, pato no balidna. Vom liedof kösömo tu vemo; ab man i 
labom liedi oka demü livūp pemutöl oma, kel dasleiton ladi plu ka luvoks dasleitons 
lilis. 


Ab lif binon fef gretik; mebobs atosi pötü motöf e pötü dead. 

Motöf äjenon is nevifiko ab ye läbiko. E ven taked patik at ivedon in cem, 
taked at, keli men nonik okanon glömön, <Anton> ägolom ini slipacem, e ven 
äkienom näi bed, e ko devod äkidom nami vietik e sleniki, täno mot yunik äflekom 
logodi paelik oka lü om, e ko vög takedik äleblamof omi. 


Nogna äpedom nami ofa, ägolom ini sälun, kiöp äseitom oki su söf ed 
ämürom : 


„Binob ye so läbik !" 


Valikos äblibos beno. Jimatan malädik älöstanof se bed ed äseadof lestiliko 
in stul gretik. Ab alna, ven pulil ädrenom, ätegof lilis oka yufü nams ed äpidof oki. 


- Benö; mots yunik obas binofs nevafibiks. E kin binon - li kod ? 
- Tim, tim, tim. 

Ed onejafobs - li demü atos pianodis, tiedavati e kulivastidis ? 
No. 


Fino läd <Anton> äbinof saunik dönu. Täno pulil ävedom malädik. Äbinos 
zesüdik, das äbinom fibik; cilils valik binons fibiks, kludo id om äbinom fibik. Balido 
süg de mot, ab äkanof no sufön atosi, täno süg me miligaflad. Poso äblufoy 
miligamoti, kel ätifof, e täno miligamoti, kel äludrinof, e poso miligamoti, kel no 
äkanof sügön pulili. Fino ägeboy fladi dönu, e stomag pulila äbinon in stad lefulik 
nemögik. 


Stomag malädik cilila frädon moni mödikum, ka man nepematöl okanom 
niludön. <Anton> älabom ai moni nonik, ab älabom pulili oka, e leno ävipom perön 
omi. 


<Anton> ägolom lü sanan aldeliko. Sufäd sanana äsufom blufodi; 
ägespikom söle <Anton> ai so: „Läds olik no mutofs kudön so vemo ! Pulil binom 
saunik e nämik; nat okälon nati ! ” 


<Anton> älabom nu debi so gretik, das no änolom lio dunön. 
E kilidna läb änokon su yan käptena <Anton>. 


Nafalaban ävilom spikön ko om. Telegram nulik ikömon. Naf pidästuron ed 
äseaton nilû jol de <Farid>. Käpten <Nielsen> ibinom neläbik. Nafalaban nu älofom 
söle <Anton> cäli as käpten. 


<Anton> ägekömom lü lom lönik; atna äbinom vutik demü leläb. Lümot 
isegolof, änünom jimatane okik jenoti läbik e sludi oka. Trök omik äsötom papäkön ! 


Äjedof oki drenöl love klädöm: 


„Lio kanol - li motävön, lio kanol - li lüvön omi ? Logolös, labom logodi so 
keliedik ! No, binos verätik, kelosi mot ai sagof . . . .. !" 


Äseitom nami oka sui jot ofik. 


„<Bolette> !" äsagom. „Kredob, das mot olik edunof vemo negitiko is in 
lom; esumof ladi ola obe, e ti esumof dilili lada obik dämü ol. Kanob ti sagön 
Gode dani - ibä nu kanob dunön äs man siämöfik. Pulili us löfob levemo; löfob 
omi plu ka ol, mot omik, löfol omi. Ab binos ebo demü om, das dunob nu. 
Ponosükobs, if no odunob nu; nolol atosi, ab binol cil e pardob oli. Nu tävob ko 
potavab e pos düps tel okanob binön in <Frerup>, kiöp lezug stebon. If ojenos, das 
pulil ovedom - la vemo malädik, kanol telegrafön. Sagolös täno, das sötob kömön, 
ed okömob. Nolol, das tefos läbi obas. No nogna vilob sagën, das deb obsik binon 
legretik. Binolös stanälik; kredob, das obinob läbik e - no espikob neverätiko. 
Kidolös obi ed adyö ! ” 


Täno äblegom oki love pulil, kel äluvokom demü stomägadols. 
Lips fata äsagons vödis anik sone; e poso fat ämogolom. 


Pos tim nemödik, vom konsulana äkömof ed älogof jimatani yunik, kel 
äseatof drenöl su söf. 


Ven tep kolkömon meli, binos dramat jeikik, ab ye jönik. Ven lümot zunik 
segifof tepi senas okik love mel lada, i binos dramat jeikik, ab no so jönik. 


(Eövot ün mul okömäl) 

PLIN _SMALIK 
FA ANTOINE DE SAINT-EXUPÈRY 
Vv 


So ilărnob dini telid mu veūtiki : sevabo, das planet omik rigao binon 
töbo gretikum, ka dom ! Atos no äkanos stunükön obi vemo. Äsevob gudiko, 
das etflanù planetas gretik as Tal, Yupitār , Mard, Venud, keles egivoy nemis, 
dabinons tums votikas, kels binons semikna so smaliks, das laboy fikuli mödik ad 
logön onis me teleskop. Ven stelavan tūvom bali onas, givom one pla nem nümi. 
Samo, nemom oni : <planetüli 3251>. 


Kodis fefik labob ad kredön, das planet kiðpao ikõmom plin smalik äbinon 
planetūl B.612. Planetůl at pālogon te balidnaedo me teleskop ün yel 1909 fa 
stelavan Tūürkänik. 


Ün tim et idunom jonetükami gretik tūva okik in Kongred Bevūnetik 
Stelava. Ab nek no ikredon omi kodū klots omik. Daūlans binons so. 


Lābiko pro benorepūt planetūla B.612, diktoran Türkänik äbligädom pöpi 
okik, dis deadapõnod, ad lenūkön klotis Yuropik. Stelavan ädunom dönu 
jonetūkami ün yel 1920 in klotem mu klotugik. E naedū at, alans äbinons ceda 
omik. 


If ekonob oles notetis at tefù planetūl B.612, ed if ekonfidob oles nümi 
onik, binos kodù daŭlans. Daülans plidons numatis. Ven spikols ones dö flen 
nulik, neai säkons olis dö binälikos. Neai sagons oles : <Lio binon - li ton vòga 
omik ? Kions binons - li pleds, kelis būocedom ? Konletom - li pabis ?> Säkons 
oles : <Yelis liomödotik labom - li? Blods liomödotik labom - li ? Vetoti liomödotik 
labom - li? Moni liomödotik gaenom fat omik ?> Täno ons te cedons sevön osi. 
If sagols daùlanes : <Elogob domi jönik bakastenas redülik, ko gerums in fenäts 
e pijuns su nuf ... > no plõpons ad magälön domi at. Mutoy sagön ones : 
<Elogob domi võladū mil franas>. Täno vokädons : <Kioplitülik binon !> 


Leigo, if sagols ones: <Blöf, das plin smalik edabinom binon, das 
åābinom dafredūköl, das äsmilom, e das ävilom jipi. Ven viloy labön jipi, blöf 
binon, das dabinoy>, ojāstons me jots ed otrăitons olis ās cil! Ab if sagols 
ones : <Planet, kiðpao äkömom, binon planetül B.612>, täno osüadükons, ed 
olüvons olis takediko ko săks okas. Binons às atos. No mutoy hetädön onis. 
Cils mutons binön mu sufädiks kol daülans. 

Ab fümiko, obs, kels suemobs lifi, fopūlükobs numis ! Uplidoböv ad 
primön konoti at äs mär. Uplidoböv ad sagön : 


„Ün tim võnik äbinos plin smalik, kel älödom su planet töbo gretikum, ka 
om it, e kel äneodom fleni . . .” Pro utans, kels suemons lifi, atos ujinosöv mödo 
verātikum. 


Bi no plidob, das reidoy buki obik nensūeniko. Senob liedi somödik ad 
konön memis at. Ya epasetikons yels mäl sis flen obik emogolom ko jip oma. If 
steifülob is ad bepenön osi, binos adas no oglömob osi. 


Binos lūgikos ad glömön fleni. Valikans no elabons fleni. E kanob vedön 
ås daŭlans, kels te nitedålons dö numats. 


Seko eremob fladi kölas e stibis. Binos fikulik ad geprimön däsinami tö 
bäldot obik, ven neai edunoy blufamis votik, ka utosi bōadasneka färmik ed utosi 
böadasneka maifik bäldotū yels mäl! Oblufob fümiko ad dunön pötrătis mögo 
sümikünis. Ab no fümob ad plöpön. 

Däsin bal binon gudik, e däsin votik no plu sūmon. 1 cūtob obi boso tefù 
koapil. Is plin smalik binom tu gretik. Us binom tu smalik. 1| zogob tefū köl klota 
omik. Täāno senidob altefo, gudiko as badiko. Fino opölob tefüù patăds semik 
veütikum. Ab zesůüdos ad pardön obe osi. Flen obik neai ägivom plänis. Ba 
äcedom, das äsūmob omi it. Ab liedo no sevob logön jipis da bogs. Binob ba 
bosilo ås daülans. Ya ebäldikob. 

annn aen unnunununnunE 

VÖDS SAPIK 
Utan, kel givon ad getön, givon nosi. 
Rat binon pöfik, kel sevon hogi te bali. 
Reidön e no suemön binos plaudön e no sovön. 


Sev oka it ebinon ai stab gudikün tugas valik. 


Utan, kel labon nosi no dredon tifanis. 

PROMETHEUS 


Fa Johann Wolfgang Goethe 


Tegolöd süli ola. o <Zeus>. 
me lefogafogül 

ed okskilükolöd - äs pul. 
kel säkapom tilis - 

me kvärabims e belasömits. 
Too mutol tali oba 

leadön stanön pro ob. 

e ludomi obik. keli no äbumol. 
e furnodi obik 

pro glut kela 

beglötol obi. 


Nolob nosi pöfikün 

dis sol ka ols. o gods ! 
Yamiko nulüdols 

me sakrifotatrips 

e plekaväp 

mayedi olsik, 

e defädolsöv, üf 

cils e lubegans no binonsöv 
fopans spelik. 


Ven nog cil äbinob, 

ed äsevob ni plödio ni ninio. 

tän äflekob logi obik pepölavegöl 
lü sol, äsva binonöv love at 

lil lelilöl ploni obik, 

lad äs obikos, 

miseröl dränäbi. 


Kin äyufon obe 

ta viläd elas <Tiran>. 

Kin äsavon obi demü dead. 
demü slaf ? 

No eleduno! ito - li 


o lad glutöl saludiko ? 
Ed äglutol yuno, gudo. 
pecütölo. Savadani 
slipölane us löpo ? 


Oli stimob - la ? Pro kis ? 
Föro äsofüko! - li 

dolis pafledölana ? 

Föro drenis ästilükol - li 
pädredälükölana ? 

No äsmiton - li obi ad man 
tim valanämädik 

e fät laidüpik, 

söls oba ed oliks ? 


Äcedol - li ba, 

das sötoböv lifi hetön. 
fugön ini däsärts. 

bi no ämadikons 
floradrims valik ? 


Is seadob, menis fomob 
ma mag obik, 

tributi, kel leigonös obe. 
ad liedön, drenön. 
juitön e fredön, 

e no stümön oli. 

äs ob ! 


eetere e e 


Fa Hermann Philipps 
petradutöl) 
eee eeee e 


